Limanda ferruginea

Limanda ferruginea é un peixe teleósteo da orde dos pleuronectiformes, familia dos pleuronéctidos e subfamilia dos pleuronectinos,Limanda ferruginea (Storer, 1839) no WoRMS. unha das seis que integran o xénero Limanda,Limanda Gottsche, 1835 no WoRMS., que é coñecido en galego como limanda de cola amarela, adaptación do seu nome en inglés yellowtail flounder.Lahuerta Mouriño, Fernando e Francisco X. Vázquez Álvarez (2000): Vocabulario multilingüe de organismos acuáticos. Santiago de Compostela: Xunta de Galicia / Termigal. ISBN 84-453-2913-8, p. 82.

É un peixe mariño, demersal, oceanódromo, de importancia comercial, que habita sobre fondos areosos pouco profundos nas plataforma continental da parte noroeste do océano Atlántico, desde o sur da península do Labrador (Canadá) até ao norte da costa leste dos Estados Unidos.

 Taxonomía 

 Descrición 
A especie foi descrita en 1839 polo naturalista estadounidense David Humphreys Storer, baixo o nome de Platessa ferruginea.

 Sinónimos 
Ademais de polo nome actualmente válido, e polo orixinario que lle deu Storer, a especie coñécese tamén polos seguintes sinónimos:
 Limanda oceanica Bonaparte, 1846
 Limanda vulgaris Gottsche, 1835 
 Pleuronectes ferruginaeus (Storer, 1839) (incorrecto gramaticalmente) 
 Pleuronectes ferruginea (Storer, 1839)
 Pleuronectes ferrugineus (Storer, 1839)

 Etimoloxía 
O nome limanda, que Linneo empregou como nome específico (e que despois adoptou Gottsche para o xénero por el creado, e no que actualmente se sitúa esta especie) é un termo do latín científico tirado do francés limande "limanda", que á súa vez deriva do francés antigo lumande, e este do latín lima, "lima" (utensilio dos carpinteiros), ao que lle engadiu o sufixo -ande; estes peixes serían así denominado a causa da rugosidade da súa pel, no sentio de que era 'boa para limar'.Webster's New International English Dictionary. Webster. 2012.

O nome específico, ferruginea é deriva do adxectivo latíno ferrūgineus, -a, -um, "da cor do ferro", derivado do substantivo ferrūgo, -ĭnis, "ferrruxe", á súa vez derivado de ferrum, -i, "ferro".ferruginoso no DRAE.

 Características 

A máxima lonxitude rexistrada da especie foi de 64 cm, e o seu peso máximo alcanzou 1,5 kg.Robins, C. R. & G. C. Ray (1986): A field guide to Atlantic coast fishes of North America. Boston, USA: Houghton Mifflin Company.

 Bioloxía 

 Hábitat e distribución 
Limanda ferruginosa é un peixe mariño, demersal, oceanódromo, que habita sobre fondos areosos pouco profundos nas plataforma continental da parte noroeste do océano Atlántico, desde o sur da península do Labrador (Canadá) até ao norte da costa leste dos Estados Unidos, entre os 54° N e os 37° N, chegando polo sur á baía de Chesapeake (entre Maryland e Virxinia),Limanda ferruginea (Storer, 1839) en FishBase. a profundidades de 27 a 364 m,Scott, W. B. & M. G. Scott (1988).

Os adultos habitan en fondos areoso e lamacentos, e prefiren profundidades de 37 a 82 m, en augas a temperaturas de entre 3 e 5 °C.Bowering, W. R. & W. B. Brodie (1991): "Distribution of commercial flatfishes in the Newfoundland-Labrador region of the Canadian Northwest Atlantic and changes in certain biological parameters since exploitation". Neth. J. Sea Res 27 (3/4): 407-422.

 Nutrición 
Aliméntase principalmente de vermes poliquetos e anfípodos, camaróns, isópodos e outros crustáceos e, ocasionalmente, de pequenos peixes bentónicos.Scarratt, D. J. (1996): Atlantic Mariculture: Flounders. Halifax, Canada: Communications Branch, Department of Fisheries and Oceans, Scotia-Fundy Region.

 Lonxevidade 
A idade máxima rexistrada é de 12 anos.Pitt, T. K. (1974): "Age composition and growth of yellowtail flounder (Limanda ferruginea) from the Grand Bank". J. Fish. Res. Board Can. 31: 1800-1802.

 Pesca e usos 

Limanda ferruginea é obxecto de pesca comercial na áreas de pesca 21(Atl´ñantico noroeste). As súas capturas efectúanse sobre todo con artes de arrastre.

Comercialízase en fresco ou conxelada, consumíndose cocida ao vapor, frita, en microondas e asada ao forno.Frimodt, C. (1995): Multilingual illustrated guide to the world's commercial coldwater fish. Fishing News Books, Osney Mead, Oxford, England.

 Estado de conservación 
A Unión Internacional para a Conservación da Natureza e dos Recursos Naturais (UICN) cualifica, desde 1996 o estado de conservación da especie como VU vulnberábel).Sobel, J. (1996): Pleuronectes ferrugineus. na Lista vermella de especies ameazas da UICN. Version 2015.2. Consultada o 21 de xullo de 2015.

 Notas 

 Véxase tamén 

 Bibliografía 
 Burton, Maurice & Robert Burton (1984): Encyclopedia of Fish. Saint Louis, EE.UU: BPC Publishing. ISBN 0-7064-0393-2.
 Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". Fish. Bull. 96 (4): 686-726.
 Nelson, Joseph S. (2006): Fishes of the World. Nova York: John Wiley & Sons, Inc. ISBN 0-471-25031-7.
 Scott, W. B. & M. G. Scott (1988): "Atlantic fishes of Canada". Canadian Bulletin of Fisheries and Aquatic Sciences nº 219.
 van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. et al. editores: European register of marine species: a check-list of the marine species in Europe and a bibliography of guides to their identification. París: Collection Patrimoines Naturels, 50. Muséum national d'Histoire naturelle. ISBN 2-85653-538-0.

 Outros artigos 
 Pleuronectiformes
 Pleuronéctidos
 Limanda

 Ligazóns externas 
 Limanda ferruginea na EOL.

Categoría:Pleuronectiformes
Categoría:Animais descritos en 1839
Categoría:Produtos da pesca